CELEX: 62016TA0632
Language: hr
Date: 2018-12-13 00:00:00
Title: Predmet T-632/16: Presuda Općeg suda od 13. prosinca 2018. – Haeberlen protiv ENISA-e („Javna služba — Primici od rada — Godišnja prilagodba primitaka od rada i mirovina dužnosnika i ostalih službenika — Uredbe (EU) br. 422/2014 i 423/2014 — Prilagodba plaća i mirovina za 2011. i 2012. godinu — Obveza obrazlaganja — Proporcionalnost — Legitimna očekivanja — Pravila o socijalnom dijalogu”)

4.3.2019   
            
            
               HR
            
            
               Službeni list Europske unije
            
            
               C 82/46
            
         
      Presuda Općeg suda od 13. prosinca 2018. – Haeberlen protiv ENISA-e
      (Predmet T-632/16) (1)
      
      ((„Javna služba - Primici od rada - Godišnja prilagodba primitaka od rada i mirovina dužnosnika i ostalih službenika - Uredbe (EU) br. 422/2014 i 423/2014 - Prilagodba plaća i mirovina za 2011. i 2012. godinu - Obveza obrazlaganja - Proporcionalnost - Legitimna očekivanja - Pravila o socijalnom dijalogu”))
      (2019/C 82/52)
      Jezik postupka: francuski
      
         Stranke
      
      
         Tužitelj: Thomas Haeberlen (Swisttal, Njemačka) (zastupnici: u početku L. Levi i A. Tymen, zatim L. Levi te naposljetku L. Levi i C. Bernard-Glanz, odvjetnici)
      
         Tuženik: Agencija Europske unije za mrežnu i informacijsku sigurnost (zastupnici: A. Ryan, agent, uz asistenciju D. Waelbroecka i A. Durona, odvjetnici)
      
         Intervenijenti u potporu tuženiku: Europski parlament (zastupnici: E. Taneva i M. Ecker, agenti); i Vijeće Europske unije (zastupnici: M. Bauer i R. Meyer, agenti)
      
         Predmet
      
      Zahtjev na temelju članka 270. UFEU-a za, s jedne strane, poništenje odluke ENISA-e od 21. listopada 2015. kojom se tužitelju nalaže plaćanje iznosa od 3 133,19 eura, nakon primjene prilagodbi na njegove primitke od rada od 0 % za 2011. godinu predviđenih Uredbom (EU) br. 422/2014 Europskog parlamenta i Vijeća od 16. travnja 2014., s učinkom od 1. srpnja 2011., o usklađivanju primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL 2014., L 129, str. 5. i ispravak SL 2014., L 140, str. 178.) i prilagodbe od 0,8 % za 2012. godinu predviđene Uredbom (EU) br. 423/2014 Europskog parlamenta i Vijeća od 16. travnja 2014., s učinkom od 1. srpnja 2012., o usklađivanju primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL 2014., L 129, str. 12.), i, s druge strane, naknadu neimovinske štete koju je tužitelj navodno pretrpio zbog te odluke.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Thomas Haeberlen snosit će vlastite troškove i troškove Agencije Europske unije za mrežnu i informacijsku sigurnost (ENISA).
               
            
                  3.
               
               
                  Vijeće Europske unije i Europski parlament će snositi vlastite troškove.
               
            
         (1)  SL C 410, 7. 11. 2016.